***SIKHULUMA NGEZWI ELILODWA***

*Isifo sengculazi esingumashayabhuqe sisezingeni elibucayi kumanje. Imizamo enqala yomhlaba wonke isinikeze ikhono lokuqeda INGCULAZI njengento ebiseyinkinga kwimpilo yomphakathi. Kepha, ukuzimisela kwezombusazwe umhlaba jikelele sekuyalotha, lokhu kungadala ukuqubuka kombhedukazana wengculazi kwimimnyaka yawo-2020. Iminyakazo (advocacy) Ukukhulumela abezenkolo kubalulekile ukuqiniseka ukuthi umhlaba uyabekezela ukuqeda ukudlondlobla kwegciwane lesandulela ngculazi.*

*Izinxuso malungana neZwi Elilodwa ziyimizamo yezinkonzo ezahlukene nokuzinikela enkonzweni noma emicimbini ezingase zifundwe ezihambisana nesikushoyo ngokwenkolo kwingculazi noma isandulela ngculazi.*

**Umholi:** Njengabaholi nabalandeli bamabandla ahlukene, sikhuluma kanyekanye ngezwi elilodwa ekufuneni ukuzibophezela kabusha ekuqedeni ingculazi.

**Umholi:** Sikhuluma ngazwi linye yize siyizinkonzo ezakhukene sinokwabelana sonke ngezinto eziyigugu.

**Sonke:** Sabelana ngesikholelwa yikhona okokuthi bonke abantu mabaphathwe ngesithunzi nangenhlonipho**.**

**Sonke:** Sabelana ngomthwalo ukuba sifike nakulabo abakude nathi abancishiwe amalungelo nangokuvikela abahlwempu.

**Umholi**: Yize sazi ukuthi isandulela ngculazi nengculazi ithinta abantu abahlukene, izifunda, nabantu abayizigejana, ngokwehlukana, kepha siyazi ukuthi umbhedukazana uthinta isintu sonke ngokubanzi.

**Ukuphendula:** Njengamalunga emphakathini, siyazibophezela ekudlaleni indima ukuqeda umbhedukazana wengculazi.

**Umholi:**  Siyaqonda ukuthi izinkolelo nemikhuba ibisetshenziswa kwenye inkathi ukuvumelana nokwahlulela kwethu nokuthi kugcine sekunesisila nokucwasana kulimaze labo abaphila negciwane, bese ithuntubezeka imizamo yomhlaba yokubhekana ngqo nombhedukazane wengculazi.

**Ukuphendula:** Siyaziqhelelanisa nemiqondo yokwehlulela futhi siyazibophezela ukulwa nesisila nokucwasa kwimiphakathi yezenkolo nasemphakathini ngokubanzi.

**Umholi:** Siyakholwa ukuthi bonke abantu kufanele baluthole usizo lokuvikela ukudlondlobala kwegciwane lesandulela ngculazi nokulapheka kwalo, kuhlanganisa nalabo abakhishwe inyumbazane ngumphakathi.

**Ukuphendula:** Sicela ukuthi abantu banikezwe imishanguzo yokuthithibalisa igciwane lesandulela ngculazi, banikwe isithunzi nenhlonipho, ngaphandle kokucwaswa, ukubandlululwa, nokwesabela ukuthi bazoshushiswa.

**Umholi:** Siyakholwa ukuthi umphakathi okholwayo kufanele ube nezindawo zokunika ithemba kulabo abaphila negciwane lengculazi.

**Ukuphendula**: Siyazibophezela ukuletheni usizo lokwelapha igciwane lesandulela ngculazi kulowo nalowo muntu nangokwezidingo zakhe njengezomqondo, ukuhlalisana kwabantu, ngokwemizwa nakwezomoya.

**Umholi:** Siyakholwa wukuthi abalandeli bezenkolo banomthwalo wokuzaziukuthi bakuphi (status)malungana nesifo sesandulela ngculazi futhi bazithibe ezenzweni ezingaholela ukuthi bahaqwe yigciwane lesandulela ngculazi.

**Ukuphendula:** Siyazinikela ekudlulisweni kolwazi kumalunga omphakathi ngegciwane lesandulela ngculazi nengculazi kwizindlela zokuvikela ukuze bazithwese umthwalo futhi wokuzivikela ekusabalaleni kwegciwane lesandulela ngculazi.

**Sonke:** Ngokuphoqwa yizinto eziyigugu kithina sonke, nangemikhuleko yokubekezela nangobuhlakani, nokuholwa yilowo owasidalayo; siyazibophezela ukwakha amabhuloho nabakwamanye amabandla, simema abalandeli bazozonke izinkonzo sibambane ngezandla uma sesisebenza ukuqeda ingculazi.

*Isinxuso seZwi Elilodwa sihlanganiswe ngosizo lwe-World Council of Churches – Ecumenical Advocacy Alliance. Uma ufuna ulwazi olunye ulwazi ngombhidlango WeZwi Elilodwa, vakashela inkundla yabo,* [*www.CommonVoiceAIDS.org*](http://www.CommonVoiceAIDS.org)*, kumbe uthintane no-Dkt. David Barstow,* [*drbarstow@empactafrica.org*](mailto:drbarstow@empactafrica.org)*.*